פרידריך פון פלוטו

פרידריך פון פלוטו (גרמנית: Friedrich von Flotow; 27 באפריל 1812 – 24 בינואר 1883) היה מלחין גרמני.

ביוגרפיה
פלוטו נולד למשפחה אריסטוקרטית עשירה. בצעירותו חונך לקריירה דיפלומטית אך הראה נטייה למוזיקה. ב-1827 נסע לפריז והתקבל ללימודים בקונסרבטוריון, שם החל לחבר מוזיקה, בעיקר אופרות.

הוא חיבר 29 אופרות שתורגמו לאנגלית, לצרפתית ולאיטלקית, והוצגו ברחבי אירופה. רק האופרה מרתה שחיבר, שרדה את מבחן הזמן. מרתה (המכונה גם "השוק של ריצ'מונד") הועלתה לראשונה בווינה ב-25 בנובמבר 1847. הגרסה האיטלקית של האופרה התקבלה בהתלהבות רבה יותר מהגרסה הגרמנית. שני הקטעים המפורסמים מהאופרה הם האריה של מרתה, המבוססת על השיר האירי העממי The last rose of summer וכן האריה "Ach, so fromme" הזכורה יותר בגרסתה האיטלקית M'appari, בביצועו של מריו לנצה.

קישורים חיצוניים

 
 

בוגרי הקונסרבטואר של פריז
מלחינים גרמנים
מלחיני אופרה גרמנים
דרמשטאדט: אישים
גרמנים שנולדו ב-1812
צרפתים שנפטרו ב-1883